ข้อบัญญัติองค์การบริหารส่วนตำบลเข็กน้อยเรื่องการควบคุมการเลี้ยงหรือปล่อยสัตว์พ.ศ. ๒๕๖๐ โดยที่เป็นการสมควรตราข้อบัญญัติองค์การบริหารส่วนตำบลเข็กน้อยว่าด้วยการควบคุมการเลี้ยงหรือปล่อยสัตว์ในเขตองค์การบริหารส่วนตำบลเข็กน้อยอาศัยอำนาจตามความในมาตรา๗๑ แห่งพระราชบัญญัติสภาตำบลและองค์การบริหารส่วนตำบล พ.ศ. ๒๕๓๗และที่แก้ไขเพิ่มเติม ประกอบกับมาตรา ๒๙ แห่งพระราชบัญญัติการสาธารณสุข พ.ศ. ๒๕๓๕องค์การบริหารส่วนตำบลเข็กน้อยโดยความเห็นชอบของสภาองค์การบริหารส่วนตำบลเข็กน้อยและนายอำเภอเขาค้อจึงตราข้อบัญญัติไว้ ดังต่อไปนี้ข้อ ๑ ข้อบัญญัตินี้เรียกว่าข้อบัญญัติองค์การบริหารส่วนตำบลเข็กน้อย เรื่องการควบคุมการเลี้ยงหรือปล่อยสัตว์ พ.ศ. ๒๕๖๐ข้อ ๒[๑] ข้อบัญญัตินี้ให้ใช้บังคับในเขตองค์การบริหารส่วนตำบลเข็กน้อยนับแต่วันถัดจากวันประกาศในราชกิจจานุเบกษาแล้วสี่สิบห้าวันข้อ ๓ บรรดาข้อบัญญัติ ประกาศ ระเบียบหรือคำสั่งอื่นใดในส่วนที่ได้ตราไว้แล้วในข้อบัญญัตินี้หรือซึ่งขัดหรือแย้งกับข้อบัญญัตินี้ให้ใช้ข้อบัญญัตินี้แทนข้อ ๔ ในข้อบัญญัตินี้การเลี้ยงสัตว์หมายความว่า การเลี้ยงในสถานที่เลี้ยงสัตว์การปล่อยสัตว์หมายความว่า การเลี้ยงสัตว์ในลักษณะที่มีการปล่อยให้อยู่นอกสถานที่เลี้ยงสัตว์รวมทั้งการสละการครอบครองสัตว์สถานที่เลี้ยงสัตว์หมายความว่า คอกสัตว์ กรงสัตว์ ที่ขังสัตว์ หรือสถานที่ในลักษณะอื่นที่ใช้ในการควบคุมสัตว์ที่เลี้ยงเจ้าของสัตว์หมายความถึงผู้ครอบครองสัตว์ด้วยที่หรือทางสาธารณะหมายความว่าสถานที่หรือทางซึ่งมิใช่เป็นของเอกชนและประชาชนสามารถใช้ประโยชน์หรือสัญจรได้เจ้าพนักงานท้องถิ่น หมายความว่านายกองค์การบริหารส่วนตำบลเข็กน้อยเจ้าพนักงานสาธารณสุข หมายความว่าเจ้าพนักงานซึ่งได้รับการแต่งตั้งจากรัฐมนตรีว่าการกระทรวงสาธารณสุขให้ปฏิบัติการตามพระราชบัญญัติการสาธารณสุขพ.ศ. ๒๕๓๕ข้อ ๕ เพื่อประโยชน์ในการรักษาสภาวะความเป็นอยู่ที่เหมาะสมกับการดำรงชีวิตของประชาชนในท้องถิ่นหรือเพื่อป้องกันอันตรายจากเชื้อโรคที่เกิดจากสัตว์ให้พื้นที่ในเขตอำนาจขององค์การบริหารส่วนตำบลเข็กน้อยเป็นเขตควบคุมการเลี้ยงสัตว์หรือปล่อยสัตว์ดังนี้(๑) ให้พื้นที่ต่อไปนี้เป็นเขตห้ามเลี้ยงสัตว์หรือปล่อยสัตว์ประเภท ช้าง ม้า ลา โค กระบือ แกะ แพะ สุกร เป็ด ไก่ ห่าน สุนัข แมว โดยเด็ดขาด(๑.๑) ที่สาธารณะประจำหมู่บ้านและตำบล เช่น สนามกีฬาสนามเด็กเล่น วัดหรือสถานที่ปฏิบัติธรรม โบสถ์ ศาลาประจำหมู่บ้าน ฯลฯ(๑.๒) สถานที่ราชการ เช่นที่ทำการองค์การบริหารส่วนตำบลเข็กน้อย ศูนย์พัฒนาเด็กเล็กโรงพยาบาลส่งเสริมสุขภาพ โรงเรียน ฯลฯ(๑.๓) บริเวณรอบอ่างเก็บน้ำห้วยอ้อล้อหรือแหล่งน้ำสาธารณะที่ใช้สำหรับผลิตน้ำประปาหรือใช้เพื่อประโยชน์ในการสาธารณูปโภค(๑.๔) บริเวณรอบพื้นที่ระบบประปาผิวดินขนาดใหญ่ หมู่ที่ ๒หมู่ที่ ๕ และหมู่ที่ ๑๒นอกจากที่ได้กำหนดตามวรรคสองห้ามเลี้ยงหรือปล่อยสัตว์ประเภท ช้าง ม้า ลา โค กระบือ แกะ แพะ สุกร เป็ด ไก่ ห่าน สุนัข แมว ในเขตพื้นที่ถนนสาธารณะทุกสายซึ่งองค์การบริหารส่วนตำบลเข็กน้อยรับผิดชอบดูแลการเลี้ยงหรือปล่อยสัตว์ คือกรณีกระทำการเป็นประจำเป็นอาจิณหรือไม่สนใจควบคุมดูแลสัตว์จนเข้าใจได้ว่ามีการใช้พื้นที่สาธารณะเป็นที่เลี้ยงหรือปล่อยสัตว์ให้เจ้าพนักงานท้องถิ่นมีอำนาจกำหนดประเภท และชนิดสัตว์ที่ต้องควบคุมการเลี้ยงเพิ่มเติมได้ในกรณีที่ปรากฏว่าสัตว์นั้นก่อให้เกิดความรำคาญหรือเป็นเหตุให้ประชาชนได้รับความเดือดร้อนหรือเป็นอันตรายต่อการดำรงชีวิตของประชาชนข้อ ๖ สำหรับการเลี้ยงหรือปล่อยสัตว์ในเขตพื้นที่ขององค์การบริหารส่วนตำบลเข็กน้อยซึ่งดำเนินการในลักษณะฟาร์มเลี้ยงสัตว์หรือการเลี้ยงเป็นจำนวนมาก หรือเลี้ยงในครัวเรือนเจ้าของสัตว์จะต้องปฏิบัติตามกฎหมาย ระเบียบที่เกี่ยวข้องหรือหลักเกณฑ์และเงื่อนไขที่องค์การบริหารส่วนตำบลเข็กน้อยกำหนดอย่างเคร่งครัดและต้องปฏิบัติตามมาตรการเพื่อป้องกันอันตรายจากเชื้อโรคหรือเหตุรำคาญอันเกิดจากการเลี้ยงสัตว์ดังนี้(๑)จัดให้มีสถานที่เลี้ยงสัตว์ที่มั่นคงแข็งแรงตามความเหมาะสมแก่ประเภทและชนิดของสัตว์โดยมีขนาดเพียงพอแก่การดำรงชีวิตของสัตว์มีแสงสว่างและการระบายอากาศที่เพียงพอมีระบบการระบายน้ำและการกำจัดสิ่งปฏิกูลให้ถูกสุขลักษณะ(๒) รักษาสถานที่เลี้ยงสัตว์ให้สะอาดอยู่เสมอจัดเก็บสิ่งปฏิกูลให้ถูกสุขลักษณะเป็นประจำไม่ปล่อยให้เป็นที่สะสมหมักหมมจนเกิดกลิ่นเหม็นรบกวนผู้ที่อยู่บริเวณใกล้เคียงทำให้เกิดเหตุรำคาญต่อชุมชน(๓) เมื่อสัตว์ตายลงเจ้าของสัตว์จะต้องกำจัดซากสัตว์และมูลสัตว์ให้ถูกสุขลักษณะ เพื่อป้องกันมิให้เป็นแหล่งเพาะพันธุ์แมลงหรือสัตว์นำโรค ทั้งนี้โดยวิธีที่ไม่ให้ก่อเหตุรำคาญจากกลิ่นควันและไม่เป็นเหตุให้เกิดการปนเปื้อนของแหล่งน้ำในกรณีที่สัตว์ตายลงโดยมิทราบสาเหตุหรือต้องสงสัยว่าเป็นโรคที่อาจเป็นอันตรายต่อมนุษย์ให้เจ้าของสัตว์แจ้งต่อเจ้าพนักงานสาธารณสุขภายใน ๒๔ ชั่วโมง เพื่อป้องกันโรคหรืออันตรายที่อาจเกิดจากซากสัตว์นั้น(๔) จัดให้มีการสร้างเสริมภูมิคุ้มกันโรคในสัตว์เพื่อป้องกันอันตรายเชื้อโรคที่เกิดจากสัตว์(๕) ให้เลี้ยงสัตว์อยู่ภายในสถานที่เลี้ยงสัตว์ของตนไม่ปล่อยให้สัตว์อยู่นอกสถานที่เลี้ยงสัตว์ โดยปราศจากการควบคุมกรณีเป็นสัตว์ดุร้ายจะต้องเลี้ยงในสถานที่หรือกรงที่บุคคลภายนอกเข้าไปไม่ถึงสัตว์และมีป้ายเตือนให้ระมัดระวังโดยสังเกตได้อย่างชัดเจน(๖) ไม่นำสัตว์เลี้ยงออกมานอกสถานที่เลี้ยงสัตว์ของตนเว้นแต่เฉพาะเพื่อการเคลื่อนย้ายสัตว์และได้ปฏิบัติตามคำสั่งของเจ้าพนักงานท้องถิ่น(๗) ควบคุมดูแลสัตว์ของตนมิให้ก่ออันตรายหรือเหตุรำคาญแก่ผู้อื่น ไม่ก่อให้เกิดมลพิษต่อสิ่งแวดล้อม(๘) ปฏิบัติการอื่นใดตามคำแนะนำ คำสั่งเจ้าพนักงานท้องถิ่นรวมทั้งข้อบัญญัติ ระเบียบ ประกาศ(๙)การดูแลสภาพและสุขลักษณะของสถานที่เลี้ยงสัตว์ต้องทำรางระบายน้ำเพื่อรับน้ำโสโครกไปให้พ้นจากที่มีเหตุรำคาญหรือที่อื่นอย่างเหมาะสม(๑๐) ห้ามมิให้ระบายน้ำเสียลงสู่แหล่งน้ำสาธารณะโดยเด็ดขาด(๑๑)ต้องจัดให้มีระบบกักเก็บน้ำหรือบ่อบำบัดน้ำเสียที่เหมาะสม ก่อนปล่อยลงสู่แหล่งน้ำสาธารณะและต้องไม่ให้เกิดกลิ่นเหม็นจนสร้างความเดือดร้อนรำคาญแก่ผู้อยู่อาศัยข้างเคียงโดยมาตรฐานของน้ำเสียที่ปล่อยจากระบบบำบัดน้ำเสียสู่แหล่งน้ำสาธารณะให้เป็นไปตามมาตรฐานของกรมควบคุมมลพิษ(๑๒) ต้องทำความสะอาดกวาดล้างสถานที่เลี้ยงสัตว์ให้อยู่ในสภาวะอันดีเสมอ(๑๓) ต้องรักษาสถานที่อย่าให้เป็นที่เพาะพันธุ์แมลงวันแมลงสาบ ยุง หรือสัตว์นำโรคอื่น ๆ และต้องเก็บวัสดุอุปกรณ์เครื่องใช้ในการเลี้ยงสัตว์ให้เป็นระเบียบเรียบร้อยเสมอ(๑๔) ต้องมีที่รองรับมูลฝอยและสิ่งปฏิกูลให้ถูกสุขลักษณะจำนวนเพียงพอข้อ ๗ ในกรณีที่เจ้าพนักงานท้องถิ่นพบสัตว์ในที่หรือทางสาธารณะอันเป็นการฝ่าฝืนข้อ๕โดยไม่ปรากฏเจ้าของให้เจ้าพนักงานท้องถิ่นมีอำนาจกักสัตว์ดังกล่าวไว้เป็นเวลาอย่างน้อยสามสิบวันหรือกรณีสัตว์นั้นอาจเป็นอันตรายต่อประชาชนให้เจ้าพนักงานท้องถิ่นมีอำนาจทำลายหรือจัดการตามที่เห็นสมควรในระหว่างการจับสัตว์หากสัตว์วิ่งหนีเกิดอุบัติเหตุอื่นใดทำให้สัตว์บาดเจ็บหากเป็นเหตุที่โดยพฤติการณ์ต้องเกิดขึ้นและเจ้าพนักงานท้องถิ่นได้ใช้ความระมัดระวังตามสมควรแล้วองค์การบริหารส่วนตำบลเข็กน้อยจะไม่รับผิดชอบต่อความเสียหายใด ๆที่เกิดขึ้นแต่ถ้าความเสียหายเกิดขึ้นต่อบุคคลที่สาม เนื่องมาจากการกระทำดังกล่าวให้เจ้าของสัตว์เป็นผู้ชดใช้ค่าเสียหายแก่บุคคลที่สามที่ได้รับความเสียหายนั้นเมื่อพ้นกำหนดระยะเวลาควบคุมสัตว์ตามวรรคหนึ่งแล้วยังไม่มีผู้ใดมาแสดงหลักฐานการเป็นเจ้าของเพื่อรับสัตว์คืนให้สัตว์นั้นตกเป็นขององค์การบริหารส่วนตำบลเข็กน้อยแต่ถ้าการกักสัตว์ไว้อาจก่อให้เกิดอันตรายแก่สัตว์นั้นหรือสัตว์อื่นหรือต้องเสียค่าใช้จ่ายเกินสมควรเจ้าพนักงานท้องถิ่นจะจัดการขายหรือขายทอดตลาดสัตว์นั้นตามควรแก่กรณีก่อนถึงกำหนดดังกล่าวก็ได้เงินที่ได้จากการขายหรือขายทอดตลาดเมื่อได้หักค่าใช้จ่ายในการขายหรือขายทอดตลาดและค่าเลี้ยงดูแล้วให้เก็บรักษาไว้แทนสัตว์ในกรณีที่มิได้มีการขายหรือขายทอดตลาดสัตว์ตามวรรคหนึ่งและเจ้าของสัตว์มาขอรับสัตว์คืนภายในกำหนดเวลาตามวรรคหนึ่งเจ้าของสัตว์ต้องเป็นผู้เสียค่าใช้จ่ายสำหรับการเลี้ยงดูสัตว์แก่องค์การบริหารส่วนตำบลเข็กน้อยตามจำนวนเงินที่จ่ายจริงด้วยในกรณีปรากฏว่าสัตว์ที่เจ้าพนักงานท้องถิ่นพบนั้นเป็นโรคติดต่ออันอาจเป็นอันตรายต่อประชาชน ให้เจ้าพนักงานท้องถิ่นมีอำนาจทำลายหรือจัดการตามที่เห็นสมควรได้ข้อ ๘ ให้เจ้าพนักงานท้องถิ่นมีอำนาจแต่งตั้งข้าราชการหรือพนักงานส่วนท้องถิ่นเพื่อให้ปฏิบัติหน้าที่ตามมาตรา ๔๔ วรรคหนึ่งแห่งพระราชบัญญัติการสาธารณสุข พ.ศ.๒๕๓๕ ในเขตอำนาจขององค์การบริหารส่วนตำบลเข็กน้อย ในเรื่องใดหรือทุกเรื่องก็ได้ข้อ ๙ ผู้ใดฝ่าฝืนหรือไม่ปฏิบัติตามข้อบัญญัตินี้ต้องระวางโทษปรับไม่เกิน๕,๐๐๐ บาทตามที่กำหนดไว้ในบทกำหนดโทษแห่งพระราชบัญญัติการสาธารณสุข พ.ศ. ๒๕๓๕ข้อ ๑๐ ให้นายกองค์การบริหารส่วนตำบลเข็กน้อยเป็นผู้รักษาการตามข้อบัญญัตินี้และให้มีอำนาจออกระเบียบประกาศ หรือคำสั่ง เพื่อปฏิบัติการให้เป็นไปตามข้อบัญญัตินี้ประกาศ ณ วันที่ ๒๘ กันยายน พ.ศ.๒๕๖๐สุวิทย์ แสนยากุลนายกองค์การบริหารส่วนตำบลเข็กน้อยปวันวิทย์/จัดทำ๑ ตุลาคม๒๕๖๑[๑]ราชกิจจานุเบกษา เล่ม ๑๓๕/ตอนพิเศษ ๒๑๐ ง/หน้า ๑๕๔/๓๑ สิงหาคม ๒๕๖๑